62022CO0596_INF
A Bíróság (hetedik tanács) 2023. február 28‑i végzése –Kreis Gütersloh
(C‑596/22. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Környezet – Egyes köz‑ és magánprojektek környezetre gyakorolt hatásainak vizsgálata – 2011/92/EU irányelv – Környezeti hatásvizsgálat vagy esetenkénti vizsgálat elvégzésére vonatkozó kötelezettség – A projektek kumulatív hatásai – Húsbaromfi‑tenyészet számára szolgáló épületnek hasonló épületek közvetlen közelében történő építése”
1.
Előzetes döntéshozatalra előterjesztett kérdések – Olyan válasz, amely nem enged teret semmilyen észszerű kétségnek – Az ítélkezési gyakorlatból egyértelműen levezethető válasz – Az eljárási szabályzat 99. cikkének alkalmazása
(EUMSZ 267. cikk; a Bíróság eljárási szabályzata, 99. cikk)
(lásd: 24., 25. pont)
2.
Környezet – Egyes projektek környezetre gyakorolt hatásainak vizsgálata – 2011/92 irányelv – A II. mellékletben felsorolt osztályokba tartozó projektek vizsgálat alá vetése – A projekt más projektekkel való együttes hatásának figyelembevétele – Az ezen együttes hatás vizsgálatára vonatkozó kötelezettséget kizárólag a közös létesítményekhez kapcsolódó projektekre korlátozó nemzeti szabályozás – Megengedhetetlenség
(A 2014/52 irányelvvel módosított 2011/92 európai parlamenti és tanácsi irányelv, 4. cikk, (3) bekezdés, és III. melléklet, 1. pont, b) alpont, és 3. pont, g) alpont)
(lásd: 27–34. pont és a rendelkező rész 1. pontja)
3.
Környezet – Egyes projektek környezetre gyakorolt hatásainak vizsgálata – 2011/92 irányelv – A II. mellékletben felsorolt osztályokba tartozó projektek vizsgálat alá vetése – Eseti alapon lefolytatott vizsgálat – Az I. mellékletben előírt küszöbértéket egyedileg el nem érő projektek vonatkozásában kizárólag ilyen vizsgálatot előíró nemzeti szabályozás – Megengedhetőség – Az ilyen projekt más projektekkel való együttes hatásának figyelembevétele – Más projektekkel együtt figyelembe véve az I. mellékletben előírt küszöbértéket elérő projekt – Arra utaló valószínűsítő körülmény, hogy a projekt jelentős hatást gyakorolhat a környezetre
(A 2014/52 irányelvvel módosított 2011/92 európai parlamenti és tanácsi irányelv, 2. cikk, (1) bekezdés, 4. cikk, (2) bekezdés, a) pont, és I. melléklet, 17. pont, a) alpont, és II. melléklet)
(lásd: 37–47. pont és a rendelkező rész 2. pontja)
Rendelkező rész
1)
A 2014. április 16‑i 2014/52/EU európai parlamenti és tanácsi irányelvvel módosított, az egyes köz‑ és magánprojektek környezetre gyakorolt hatásainak vizsgálatáról szóló, 2011. december 13‑i 2011/92/EU európai parlamenti és tanácsi irányelv 4. cikkének (3) bekezdését a módosított 2011/92 irányelv III. melléklete 1. pontjának b) alpontjával és 3. pontjának g) alpontjával összefüggésben
a következőképpen kell értelmezni:
azzal ellentétes az olyan tagállami szabályozás, amely szerint a projekt lehetséges hatásainak más projektekkel együtt történő vizsgálatára vonatkozó kötelezettség azokra a helyzetekre korlátozódik, amelyekben ez a projekt és az egyéb projektek közös létesítményekhez kapcsolódnak.
2)
A 2014/52 irányelvvel módosított 2011/92 irányelvet
a következőképpen kell értelmezni:
azzal nem ellentétes az olyan tagállami szabályozás, amely csak a módosított 2011/92 irányelv 4. cikke (2) bekezdésének a) pontja értelmében vett esetről esetre történő vizsgálatot írja elő egy olyan projekt tekintetében, amely egyénileg nem éri el a módosított 2011/92 irányelv I. melléklete 17. pontjának a) alpontjában előírt küszöbértéket, hanem eléri azt, ha más projektekkel együttesen vizsgáljuk. Ezen esetről esetre történő vizsgálat keretében az a körülmény, hogy egy ilyen projekt akkor éri el ezt a küszöbértéket, ha azt más projektekkel együtt veszik figyelembe, mégis arra utalhat, hogy e projekt a módosított 2011/92 irányelv 2. cikkének (1) bekezdése értelmében jelentős hatást gyakorolhat a környezetre.
(
1
)	HL C 463., 2022.12.5.